Savaitės krivūlė

Savaitės krivūlė – savaitinis Lietuvos persitvarkymo sąjūdžio laikraštis, leistas nuo 1989 m. spalio 16 d. iki 1990 m. gruodžio 25 d. Šiauliuose. Leidėjas – Lietuvos persitvarkymo sąjūdžio Šiaulių taryba. 

 Istorija 
„Savaitės krivūlė“ pradėta leisti vietoje vieną-dukart per mėnesį leistos „Krivūlės“, iškilus būtinybei dažniau ir operatyviau informuoti LPS rėmimo grupes bei miesto gyventojus apie Šiaulių ir Lietuvos įvykius, nes komunistų valdomas laikraštis „Raudonoji vėliava“ (vėliau „Šiaulių naujienos“) daugelį įvykių ir problemų ignoruodavo. Laikraščio kaina, nepaisant kylančių popieriaus ir spausdinimo darbų kainų išliko 15 kapeikų. 1989 m. išėjo 11 numerių, apimtis – 4 psl., tiražas – 5000 egz. 1990 m. išėjo 48 numeriai, kovo 13 d. Nr. 9-10, kovo 20 d. Nr. 11-12 ir kovo 27 d. Nr. 13-14 dvigubi, 0,5 spaudos lanko, 8 psl., Nr. 15-16 ir Nr. 30 išleisti tokios apimties nedvigubinant numerių. Tiražas Nr. 1-15 – 5000 egz., Nr. 16 ir Nr. 30 – 4000, Nr. 17-29 ir Nr. 31-37 – 3000, Nr. 38-40 – 2500, Nr. 41-43 – 2000, Nr. 44-48 – 1000 egz.

 Redaktoriai 
 1989 m. spalio 16 d. – 1989 m. spalio 30 d. – Vladas Mikalauskas;
 1989 m. spalio 30 d. – 1990 m. sausio 1 d. – Irena Vasinauskaitė, vėliau redaktoriaus pavaduotoja;
 1990 m. sausio 1 d. – 1990 m. gruodžio 25 d. – Juozas Sabaliauskas.Išsivadavimas. Sąjūdis Šiaulių krašte 1988–1990 metais. Vilnius, Savastis, 1998 m. p. 37-38. ISBN 9986-420-21-0 

 Šaltiniai 

Kategorija:Lietuvos savaitraščiai
Kategorija:Sąjūdžio spauda
Kategorija:Šiaulių spauda
Kategorija:Šiaulių sąjūdis